b"\n_START_ARTICLE_\nMetalmanija\n_START_SECTION_\nO emisiji\n_START_PARAGRAPH_\nPrikazivana je na HRT-u , a glavni urednik je bio Gordan Penava - Pi\xc5\xa1ta, ina\xc4\x8de \xc4\x8dlan sastava Hard Time. Prva emisija prikazana je 10. velja\xc4\x8de 1991. na tre\xc4\x87em kanalu tada\xc5\xa1nje Zagreba\xc4\x8dke televizije (Z3), a posljednja 16. rujna 1997. godine. Zbog nadolaze\xc4\x87e agresije na Hrvatsku ukida se Z3 program, a Metalmanija pojavljuje se na drugom programu Hrvatske televizije, gdje se tijekom sljede\xc4\x87e dvije godine prikazuje u tjednom ili dvotjednom rasporedu._NEWLINE_Autor i voditelj Metalmanije bio je Gordan Penava - Pi\xc5\xa1ta (pjeva\xc4\x8d i vo\xc4\x91a zagreba\xc4\x8dkog sastava Hard Time), dok je redatelj bio Tvrtko Grgi\xc4\x87._NEWLINE_Uz emisiju odr\xc5\xbeavali su se i vrlo uspje\xc5\xa1ni koncerti povodom pedesete i stote emisije, a kasnije svake godine.U sje\xc4\x87anje na emisiju, 14. studenog 2009. odr\xc5\xbean je prvi Metal Mania Party na kojem su nastupili biv\xc5\xa1i pjeva\xc4\x8d Iron Maidena Paul Di'Anno, norve\xc5\xa1ki Thunderbolt, te zagreba\xc4\x8dki sastav Anesthesia."